Pedagoglarning nufuzi va oylik ish haqi oshiriladi,  abituriyentlar uchun - ijodiy imtihon va qoʻshimcha kvotalar

Prezidentning “Xalq ta’limi tizimidagi pedagog хodimlarning ijtimoiy mavqeini yanada oshirishga doir chora-tadbirlar toʻgʻrisida”gi qarori loyihasi QHTBT portalida joylashtirilgan.  
Loyiha bilan oʻqituvchilarning nufuzini yanada oshirish hamda ularni yoshlarga namuna va oʻrnak darajasiga koʻtarish maqsadida qator chora-tadbirlar koʻrilishi rejalashtirilmoqda, jumladan:
Oylik ish haqi oshiriladi
2018 yil 1 sentyabrdan boshlab  umumiy oʻrta ta’lim muassasalarining:
Bundan tashqari tashabbuskor, mahoratli, oʻquvchilari fan olimpiadalarida sovrinli oʻrinlarni qoʻlga kiritgan pedagoglarni EKIHning 3 dan 20 baravarigacha bir martalik moddiy ragʻbatlantirish tartibini joriy etish rejalashtirilgan.
Yana bir muhim yangiliklardan biri  ulardan ortiqcha hisobotlar va qoʻshimcha ma’lumotlarni talab qilish amaliyoti qat’iyan taqiqlanadi.
Direktor jamgʻarmasi mablagʻlarini shaffoflik, oshkoralik va adolatlilik prinsiplari asosida sarflash imkonini beruvchi yangi tartib ishlab chiqilib, amaliyotga joriy etiladi.
Xalq ta’limi vazirligiga ta’lim muassasalari pedagog kadrlarining oʻquv yuklamalarini  qayta koʻrib chiqish, ta’lim-tarbiya sifatini oshirish boʻyicha chora-tadbirlar dasturini ishlab chiqish va 2018/2019 oʻquv yilidan boshlab joriy etish topshiriladi.
Pedagogika yoʻnalishidagi oliy ta’lim muassasalariga qabul jarayonida abituriyentlar uchun test sinovlari bilan birga bitta fan bloki oʻrniga ijodiy imtihon kiritilishi mumkin. Qolaversa, pedagogika sohasidagi ta’lim yoʻnalishlariga davlat granti asosida qabul kvotalarini koʻpaytirish ham taklif etilayotir.
Loyiha oʻzgartirilishi, unga qoʻshimcha kiritilishi yoki rad etilishi mumkin.
Fozila Ashurova.